
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2011 M. RUGPJŪČIO 25 D. SPRENDIMO NR. T-163 „DĖL PANEVĖŽIO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO


2017 m. gruodžio 21 d. Nr. T-236
Panevėžys


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Savivaldybės taryba n u s p r e n d ž i a:
	1. Pakeisti Panevėžio rajono savivaldybės tarybos veiklos reglamentą, patvirtintą Panevėžio rajono savivaldybės tarybos 2011 m. rugpjūčio 25 d. sprendimu Nr. T-163 „Dėl Panevėžio rajono savivaldybės tarybos veiklos reglamento patvirtinimo“: 
1.1. pakeisti 25.17 papunktį ir jį išdėstyti taip:
„25.17. sprendimų dėl papildomų ir planą viršijančių savivaldybės biudžeto pajamų ir kitų piniginių lėšų paskirstymo, tikslinės paskirties ir specializuotų fondų sudarymo ir naudojimo priėmimas, įvertinus išplėstinės seniūnaičių sueigos sprendimus;“;
1.2. pakeisti 146 punktą ir jį išdėstyti taip:
	„146. Komitetų darbe patariamojo balso teise gali dalyvauti visuomenės atstovai – seniūnaičiai, išplėstinės seniūnaičių sueigos deleguoti atstovai, ekspertai, valstybės tarnautojai ir kiti suinteresuoti asmenys. Asmenys, pageidaujantys dalyvauti komiteto posėdyje, apie tai turi informuoti Kanceliarijos skyrių. Jeigu komiteto posėdyje svarstomas klausimas yra susijęs su posėdyje dalyvaujančiais asmenimis, jiems leidžiama užduoti klausimus pranešėjams ir pasisakyti svarstomu klausimu. Klausimai užduodami po visų atsakymų į komiteto narių klausimus prieš komiteto narių pasisakymus. Klausti galima tik po vieną klausimą. Dar kartą klausti leidžiama tik po to, kai klausiantysis iš naujo sulaukia eilės. Po komiteto narių pasisakymų, jei svarstomas klausimas yra susijęs su posėdyje dalyvaujančiais asmenimis, pastarieji turi teisę pasisakyti posėdžio pirmininkui leidus. Svarstomu klausimu galimas tik vienas pasisakymas. Komiteto pirmininkas gali nutraukti pasisakymą.“;
1.3. pakeisti 170 punktą ir jį išdėstyti taip:
[bookmark: _GoBack]„170. Savivaldybės tarybos sudaromų komisijų nariais gali būti savivaldybės tarybos nariai, valstybės tarnautojai, ekspertai, gyvenamųjų vietovių bendruomenių atstovai – seniūnaičiai, išplėstinės seniūnaičių sueigos deleguoti atstovai, visuomenės atstovai (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai), bendruomeninių organizacijų atstovai, kiti savivaldybės gyventojai. Etikos komisijoje ir Antikorupcijos komisijoje seniūnaičiai arba seniūnaičiai ir visuomenės atstovai turi sudaryti ne mažiau kaip 1/3 komisijos narių.“;
1.4. papildyti reglamentą 212 punktu ir jį išdėstyti taip:
„212. Išplėstinės seniūnaičių sueigos sprendimai yra rekomendaciniai, tačiau kompetentinga savivaldybės institucija privalo juos įvertinti. Išplėstinės seniūnaičių sueigos sprendimai vertinami ne vėliau kaip per 20 darbo dienų nuo išplėstinės seniūnaičių sueigos sprendimo gavimo dienos. Jeigu išplėstinės seniūnaičių sueigos sprendimų vertinimas yra savivaldybės tarybos kompetencija, jie vertinami atitinkamam savivaldybės administracijos skyriui rengiant savivaldybės tarybos sprendimo projektą dėl išplėstinės seniūnaičių sueigos sprendimo ir teikiant svarstyti savivaldybės tarybai bendra tvarka, savivaldybės tarybos sprendimas priimamas artimiausiame tarybos posėdyje. Jeigu išplėstinės seniūnaičių sueigos sprendimų vertinimas yra savivaldybės administracijos direktoriaus kompetencija, direktorius priima dėl jų sprendimą. Savivaldybės institucijos privalo savivaldybės interneto svetainėje ir atitinkamų seniūnijų skelbimų lentose paskelbti savo vertinimus dėl išplėstinės seniūnaičių sueigos sprendimų, nurodydamos vertinimo motyvus ir numatomus veiksmus, jeigu tokių veiksmų bus imtasi.“.
	2. Sprendimas įsigalioja 2018 m. sausio 1 d.


Savivaldybės meras					Povilas Žagunis

